
       R O M Â N I A
JUDEŢUL HUNEDOARA 
   MUNICIPIUL BRAD
       P R I M A R U L
  Nr. 216/11050/26.11.2025


R E F E R A T   D E   A P R O B A R E
pentru modificarea Hotărârii Consiliului Local nr. 108/2023 privind constituirea Asociației de Dezvoltare Intercomunitară de Transport Public Local Zarand,
 astfel cum a fost modificată prin Hotărârea Consiliului Local nr. 124/2023
 și, respectiv, Hotărârea Consiliului Local nr. 176/2023


În urma depunerii de către Municipiul Brad, în calitate de lider, a proiectului „Realizarea transportului public local cu mijloace ecologice în Municipiul Brad și Comuna Crișcior” în cadrul Planului Național de Redresare și Reziliență, Componenta 10 – Fondul Local, Investiția I.1.1: Înnoirea parcului de vehicule destinate transportului public (achiziția de vehicule nepoluante), acesta a fost declarat admis și a fost semnat Contractul de finanțare nr. 12583/08.11.2022.
Prin Hotărârea Consiliului Local nr. 108/2023, astfel cum a fost modificată prin Hotărârea Consiliului Local nr. 124/2023 și, respectiv, Hotărârea Consiliului Local nr. 176/2023, a fost aprobată asocierea Municipiului Brad, prin Consiliul Local al Municipiului Brad, cu Comuna Crișcior, prin Consiliul Local al Comunei Crișcior, în vederea constituirii Asociației de Dezvoltare Intercomunitară "Asociația de Dezvoltare Intercomunitară de Transport Public Local Zarand", persoană juridică de drept privat și de utilitate publică.
Urmare aprobării asocierii și de către partenerul Comuna Crișcior prin Hotărârea Consiliului Local nr. 39/2023, au fost demarate procedurile de înregistrare a asocierii în Registrul asociațiilor, fundațiilor și federațiilor - Registrul Național ONG.
În urma emiterii Dispozițiilor Primarului Municipiului Brad nr. 770/2025 și, respectiv, nr. 771/2025, dar și a Hotărârii nr. 1/2025 a Adunării Generale a Asociației de Dezvoltare Intercomunitară de Transport Public Local Zarand, se impune modificarea art. 10 alin. (4) și alin. (5) din Statutul Asociației cu privire la componența Consiliului Director și a Comisiei de cenzori, după cum urmează:
          ”(4) - Consiliul director este organul executiv de conducere al Asociaţiei format din președintele Asociației, 4 (patru) membri  și 2 (doi) membri supleanți numiţi de Adunarea generală pe o perioada de 4 ani. Componenţa consiliului director va fi după cum urmează: 
                  - Ioan-Florin OPRIȘA - în calitate de PREȘEDINTE;
                  - Mihăiță-Adrian JURJ - în calitate de MEMBRU;
                  - Anamaria-Olivia HOLMIC-ZÎRNA - în calitate de MEMBRU;
                  - Gelu-Ioan POLVREA - în calitate de MEMBRU;
                  - Ovidiu-Vasile TERCHIA - în calitate de MEMBRU;
                  - Vasile PODARU - în calitate de MEMBRU SUPLEANT;
                  - Raluca CHIRIȚESCU - în calitate de MEMBRU SUPLEANT.
 (5) - Controlul financiar intern al Asociaţiei este asigurat de către o Comisie de cenzori formată din minimum 3 (trei) membri și 2 (doi) membri supleanți numiţi de către Adunarea generală pentru o perioadă de 3 (trei) ani, cu posibilitatea prelungirii.
Componenţa comisiei de cenzori va fi după cum urmează:
                 - Rozalia-Gabriela ȘORTAN - în calitate de MEMBRU;
                 - Nicolae DINEȘ - în calitate de MEMBRU;
                - Valentin-Nicolae MIC - în calitate de MEMBRU;
                - Adina NIȚĂ - în calitate de MEMBRU SUPLEANT.
                - Gabriel FILIP - în calitate de MEMBRU SUPLEANT.”
	Totodată, ținând cont de prevederile art. 19 din Hotărârea Guvernului României nr. 855/2008 pentru aprobarea statutului-cadru al asociațiilor de dezvoltare intercomunitară cu obiect de activitate serviciile comunitare de utilități publice, cu modificările și completările ulterioare, se impune modificarea și completarea art. 20 din Statutul Asociației, după cum urmează:
”ART. 20. (1) - Adunarea generală a Asociaţiei va fi convocată, ori de câte ori este necesar, de către preşedintele Asociaţiei. 
                (2) - Convocarea va fi transmisă prin e-mail cu cel puţin 5 (cinci) zile calendaristice înainte de data şedinţei şi va cuprinde data, ora, locul şi ordinea de zi ale şedinţei.
                (3) - În funcţie de problemele înscrise pe ordinea de zi a şedinţei, convocarea va fi trimisă numai reprezentanţilor asociaţilor care au dreptul să participe şi să voteze cu privire la luarea respectivelor hotărâri conform prevederilor prezentului statut. 
                (4) - Şedinţele Adunării generale a Asociaţiei vor fi conduse de către preşedintele Asociaţiei sau, în absenţa acestuia, de persoana desemnată de acesta, împuternicită în acest scop. 
               (5) - Secretariatul şedinţelor Adunării generale va fi asigurat de către un salariat din aparatul tehnic, care va redacta procesul-verbal al şedinţei. În lipsa acestuia, Adunarea generală a Asociaţiei va alege dintre participanţii la şedinţă un secretar care va redacta procesul-verbal al şedinţei.
               (6) Procesul-verbal este semnat de către preşedinte şi este supus aprobării membrilor adunării generale în şedinţa următoare. O copie a procesului-verbal va fi transmisă, în termen de maximum 5 (cinci) zile calendaristice de la data şedinţei, fiecărui asociat convocat conform prevederilor alin. (2), indiferent dacă reprezentantul acesteia a fost sau nu prezent la şedinţă. 
[bookmark: _Hlk6999657][bookmark: _Hlk3974932]               (7) - Pe baza proceselor-verbale ale şedinţelor, secretarul redactează hotărârile Adunării generale, care vor fi semnate de către preşedintele Asociaţiei. Hotărârile Adunării generale se înregistrează într-un registru distinct care se păstrează la sediul Asociaţiei. 
               (8) - Ședințele Adunărilor generale pot avea loc și prin telefon sau prin alte mijloace de comunicare la distanță, cum ar fi, dar fără a se limita la, Skype, Zoom, Google Meets teleconferințe, videoconferințe, prin intermediul cărora toate persoanele care participă la ședință se pot auzi sau pot comunica una cu cealaltă. Mijloacele de comunicare la distanță trebuie să îndeplinească condițiile tehnice necesare pentru participarea efectivă, identificarea participanților și retransmiterea deliberărilor în mod continuu. Ședințele desfășurate în acest mod se consideră că au avut loc la sediul Asociației și că participarea asociaților este directă.
               (9) - Modalitatea de desfăşurare a şedinţelor Adunării generale va fi menţionată în convocator.”
În contextul celor de mai sus am inițiat prezentul proiect de hotărâre prin care am propus modificarea Hotărârii Consiliului Local nr. 108/2023 privind constituirea Asociației de Dezvoltare Intercomunitară de Transport Public Zarand, astfel cum a fost modificată prin Hotărârea Consiliului Local nr. 124/2023 și, respectiv, Hotărârea Consiliului Local nr. 176/2023 și îl supun spre dezbatere și aprobare plenului Consiliului Local al Municipiului Brad în forma prezentată.
	Invoc în susţinerea propunerii mele prevederile Legii nr. 51/2006 a serviciilor comunitare de utilități publice, republicată, cu modificările și completările ulterioare, ale Legii nr. 92/2007 privind serviciile publice de transport persoane în unitățile administrativ - teritoriale, cu modificările și  completările ulterioare, ale Ordonanței Guvernului nr. 26/2000 cu privire la asociații și fundații, cu modificările și completările ulterioare, ale Hotărârii Guvernului României nr. 855/2008 pentru aprobarea statutului-cadru al asociațiilor de dezvoltare intercomunitară cu obiect de activitate serviciile comunitare de utilități public, cu modificările și completările ulterioare, ale art. 89 alin. 1 și alin. 2, art. 90 alin. 1, art. 91, art. 129 alin. 2 lit. d și lit. e coroborate cu alin. 7 lit. n și alin. 9 lit. a, art. 154 alin. 1 și art. 245 din O.U.G. nr. 57/2019 privind Codul administrativ, cu modificările și completările ulterioare, precum și ale Legii nr. 554/2004 a contenciosului administrativ cu modificările și completările ulterioare.

